Pərizamanlı

Pərizamanlı — Azərbaycan Respublikasının Gədəbəy rayonunun Pərizamanlı kənd inzibati ərazi dairəsində kənd. 24 iyun 2005-ci il tarixli 954-IIQ saylı Azərbaycan Respublikasının Qanunu ilə Gədəbəy rayonunun Pərizamanlı kəndi Qoşabulaq kənd inzibati ərazi dairəsi tərkibindən ayrılaraq, bu kənd mərkəz olmaqla, Pərizamanlı kənd inzibati ərazi vahidi yaradılmışdır.

 Toponimikası 
Yerli əhalinin məlumatına görə, yaşayış məntəqəsini Tovuz rayonunun Alakol kəndindən gəlmiş Pəri adlı qadın və onun əri Zaman saldığı üçün kənd onların adı ilə adlandırılmışdır. Kəndin adını pərizamanlı nəslinin adı ilə bağlayanlar da vardır.

 Tarixi 
Kəndin tarixi XIX əsrin əvvəllərindən başlayır. XX əsrin 70-ci illərində kənd Tovuz rayonunun inzibati ərazisindən ayrılaraq Gədəbəy rayonuna birləşdirilib. 2005-ci ildən bəri inzibati ərazi dairəsi üzrə nümayəndəlik yaradılıb.

 Coğrafiyası və iqlimi 
Kənd Şahdağ silsiləsinin ətəyində yerləşir.

Yayda kənddə quraq keçən mülayim isti iqlim hakim olur. Orta temperatur yanvarda -2S-dən 10S-dək, iyulda isə 12S-dən 35S-dəkdir.

İllik yağıntı 600–900 mm-dir. Yağıntılar müxtəlifdir: yay-yaz aylarında yağış və dolu, qış aylarında isə qar yağır. İlk qar oktyabr-noyabr aylarında yağır, mart ayının sonlarında havalar mülayimləşir.

Kərəm bulağı bu kənddə yerləşir. El qəhrəmanı Qaçaq Kərəmin adıyla adlandırılıb. Söylənilənlərə görə, Qaçaq Kərəm bu bulağın başında Pərizamanlı camaatının dəfələrlə qonağı olub. Gözəl havası var.

 Əhalisi 
Əhalisi azərbaycanlılardan ibarətdir. 2009-cu ilin siyahıyaalınmasına əsasən kənddə 691 nəfər əhali yaşayır.Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629

 İqtisadiyyatı 
Əhalinin əsas məşğuliyyətini kənd təsərrüfatı — əkinçilik, maldarlıq və heyvandarlıq təşkil edir.

2018-ci ildə kəndə asfalt yol çəkilib.

 Mədəniyyəti 
Xocalı-Gədəbəy mədəniyyətinə aid edilir.

 İstinadlar 

 Həmçinin bax 

Kateqoriya:Gədəbəy rayonunun kəndləri